780 aniversari de la Carta de poblament | Ajuntament d'Alcanar\nInici Ajuntament Comunicació i premsa Notícies 780 aniversari de la Carta de poblament\n780 aniversari de la Carta de poblament\n04 març 2019 | Cultura\nEl 28 de febrer de 1239, fra Hug de Folcalquer, mestre de l’Orde de l’Hospital de Sant Joan de Jerusalem al Regne d’Aragó i a Catalunya, va concedir la Carta de poblament del lloc del Canar a un grup de vint-i-un pobladors. Ara, quan es compleixen 780 anys d’aquell fet, fem una repassada a la història per a conèixer com es va fundar el que avui coneixem com a Alcanar.\nLes cartes de poblament\nLes cartes de poblament i franquícia són documents juridicoadministratius sorgits a mitjan segle X al territori català mitjançant els quals el rei o el senyor feudal autoritzava l’establiment de pobladors en un terme i fixava les condicions o normes a les quals havien d’ajustar-se. Aquest document constituïa l’estatut bàsic de la vida de la població cristiana que s’establia en un lloc determinat. S’hi incloïen preceptes, normatives, condicions de vida, franquícies i tot allò que permetia el desenvolupament de nuclis de població.\nEn el cas d’Alcanar i la rodalia, va ser l’Orde de l’Hospital, a través del seu mestre, Hug de Folcalquer, qui va concedir al nostre poble la carta de poblament l’any 1239. Fou, per tant, Hug de Folcalquer qui digué en aquest document que es poblés el lloc anomenat “Canar”.\nAlcanar rebé tres cartes de poblament diferents. La primera, expedida l'any 1239, i la segona i tercera, expedides el 1252.\nLa Carta de poblament d’Alcanar de 1239\nAlcanar va obtenir aquests privilegis el 28 de febrer de 1239, quan es va separar del terme del castell d’Ulldecona i alguns dels pobladors del castell van decidir establir-se a Alcanar.\nVa ser en aquesta data quan fra Hug de Folcalquer va atorgar la Carta de poblament del lloc del Canar a un grup de vint-i-u pobladors, donant-los les terres i tot el que continguessen: arbres, bèsties i aigües, tant dolces com salines. Aquest document concedia un seguit de privilegis per tal de colonitzar zones despoblades o poc habitades però d’interès econòmic o estratègic, durant la conquesta feudal.Va ser en aquesta data quan fra Hug de Folcalquer va atorgar la Carta de poblament del lloc del Canar a un grup de vint-i-u pobladors, donant-los les terres i tot el que continguessen: arbres, bèsties i aigües, tant dolces com salines. Aquest document concedia un seguit de privilegis per tal de colonitzar zones despoblades o poc habitades però d’interès econòmic o estratègic, durant la conquesta feudal.\nLa carta de poblament de 1239 estava formada, en primer lloc, pel protocol d'invocació: Ad honorem Dei omnipotentis Patris et Filii et Spiritus Sancti amen.\nEn segon lloc, per la intitulació, que feia palesos els noms dels atorgants i dels divisores, i què se'ls atorga: <<Notum sit presentibus atque posterioris quod nos frater Hugo de Fulalcher, magister sancte domus Hospitalis in regno Aragonie et Catalonie et castellani Emposte, habito consilio et plena deliberatione nostrorum fratum, videlicet fratris Raimundi de Savellá [...]>>.\nLa intitulació feia referència als testimonis (Pere Ferrer, Guillem de Forcadell, Gerard Domènech i Pere de Miralles), als divisores o representants dels futurs colons (Bernat de Terraçola, Pere de Vallsera, Ramon de Safont, Martí Casals i Ramon Llop) i a la resta de presents. Prosseguia amb el nom de l'atorgant (fra Hug de Folcalquer, castellà d'Amposta i màxima autoritat) i la resta de persones que van participar-hi (Pere de Savella, Ramon de Savella, Bernat Cabra, Bernat Gelida, Garcia Esparre, Esteve de Prades, Esteve de Salla i Bernat de Sis). Se'ls donà un territori, la categoria del qual es va ometre al document, que, per tant, no indica de quin tipus és. Aquest territori s'anomenà “Canar”.\nEn tercer lloc, el cos, què s'explicaven les condicions de la donació, quina delimitació tenia, el contracte de vassallatge,etc: <<Unde vobis XXi populatoribus et vestris successoribus, in perpetuum, dictum locum tai forma donamus quod ibi staticham faciatis. Donamus etiam vobis montes et planas […]>>.\nEl cos o nuc del document comença amb la cessió per part de l'Orde de l'Hospital als repobladors i als seus descendents del terreny, de tots els béns públics i naturals i de tot el que això comprenia (la caça, el pasturatge, la recol•lecció de fruits, la pesca...) de forma lliure i franca. Alcanar restava delimitat des de la punta de Benifallim fins al riu d'Ulldecona, des de la serra del Montsià fins a la vall de Pins, i des d'aquí fins a la mar. Pel que fa als preceptes jurídics relatius a matèries de dret privat i penal, Alcanar havia d'obeir els costums del castell d'Ulldecona.\nA l’últim, hi havia l'escatocol, en què constava la data d'escriptura del document i les signatures dels participants, per a que aquest tingués validesa:\n<<Actum est hoc pridie Kalendis martii, anno Mo CCo XXXVIIIo.\n>>Sig+ne fratris Hugonis de Fulcalquer, castellani Emposte.\n>>Sig+ne Raimundi de Sanella, preceptoris Emposte et Ulldecona.>>\nEl document fou expedit el 28 de febrer de 1239. El signaven els atorgants i els testimonis, i acabava amb la signatura del notari d'Ulldecona.\nLa colonització era necessària per a que es cultivessen les terres i l'Orde pogués recollir les rendes pertinents per a traure'n benefici, ja que, encara que gaudissen de drets sobre els terrenys, la dominació s'exercia sobre persones, i no pas sobre la terra. Tot i que al document no apareixen descrites les taxes, és ben segur que els colons van haver de pagar-ne, com per exemple el delme i les primícies. Mentre que el delme era una porció invariable (desena part de la collita), la primícia podia variar entre l’onzena part de la collita o els primers fruits.\nEn opinió de la historiadora Maria Bonet Donato, les cartes de poblament solament regularitzaven les relacions de vassallatge. Dona suport a la seua hipòtesi amb el document de 1243 en què Pere de Montcada renunciava als seus drets sobre Ulldecona, que eren el monopoli sobre <<els forns, les joves, tragines, batutes, els censos, els usatica, les pernae, els servicis, les questias, peitas, peatges, la lezda, ademprios, els placita, els stacamenta et firmamenta, toltas, forcias, nemora, garrices, carneratges, caceries, hosts i cavalcades, bovatge, monedatge i les entrades i sortides>>.\nL’any 1252, tres d’aquells pobladors (Bernat de Terraçola, Guillem Daroca i Guillem de Castellolí) donen als seus veïns un vilar del qual eren propietaris per a que poguessen construir-hi el poble.\nAquell mateix dia, l’11 de maig, el comanador d’Amposta confirma la donació i accepta el lloc decidit per a fundar el poble d’Alcanar amb la sola condició que els seus habitants tinguessen casa coberta el dia de Nadal. El lloc decidit era un tossal, situat concretament on avui es troba l’església (construïda a la segona meitat del segle XVI) i els carrers que l’envolten, com de fet ho demostra la seua tortuositat, conservada fins a l’actualitat.\nEn conseqüència, el Cap d’Any de 1253 la Corona d’Aragó tenia un nou poble en el si dels seus territoris. A partir d’aquell moment els seus destins correrien paral·lels.\nTraçat urbà de la vila\nEl traçat urbà de la nova vila d’Alcanar tenia una forma quadrangular, envoltada per una muralla i custodiada per torres de guaita angulars, de les quals només se’n conserva una, la Torre del Carrer Nou, unida a un petit tram de muralla. La vila tenia quatre portals situats prop dels angles del seu perímetre: al cap del carrer Major, a l’antic cementeri, al final del carrer del Raval i al camí d’Amposta. Dins del perímetre hi havia al voltant de 150 cases (9.926 m2).\nEn la toponímia dels carrers de la vila inicial trobem el carrer de la Claveguera, que ens indica l’emplaçament dels desguassos que conduïen les immundícies i l’aigua de les pluges a fora del recinte emmurallat. Al nord de l’antic nucli emmurallat i de l’església de Sant Miquel, trobem el carrer del Raval, que significa ’barri extramurs’ i prové del mot àrab “rabad”.\nEscrit basat en el treball de recerca d’Arantxa Bel Vallés sobre la Carta de poblament d’Alcanar.\nAjuntament d’ Alcanar Copyleft. Avís legal | La nostra política de cookies


500 butlletins! | Universitat Ramon Llull\nEnviat per Butlletí Recerca el dl., 22/01/2018 - 12:08\nDicebamus hesterna die, en el primer número del consCIÈNCIAurl, tot justificant la creació del butlletí:\n“Un dels objectius del projecte era desenvolupar una eina que permetés divulgar l’activitat científica dels nostres grups de recerca. De fet, aquest 2007 és l’Any de la Ciència, i un dels seus objectius principals és transmetre al conjunt de la Societat que la ciència, en tots els seus aspectes, és un element bàsic en la nostra vida quotidiana. Divulgar correctament els avenços i descobriments científics és un aspecte essencial per a aconseguir arribar a més gent, i la nostra voluntat és que aquest butlletí i la web que l’acompanya (http://recerca.url.edu) ens hi puguin ajudar.”\nQui escrivia aquesta notícia era el llavors vicerector de recerca i innovació, i actual rector de la URL, el Dr. Josep M. Garrell.\n500 números i més de 2.000 notícies després, el format i les funcionalitats del butlletí han canviat per millorar. També, el butlletí s’ha convertit en l’eina ordinària per comunicar i informar sobre les convocatòries i activitats de recerca d’interès per la nostra comunitat investigadora. Amb tot, l’objectiu fundacional declarat de ser una eina més al servei de la comunitat URL es manté amb tot el seu vigor.\nGràcies a totes les persones que heu fet i feu que cada dilluns tinguem aquesta eina a la nostra disposició.\nLlarga vida al Butlletí, llarga vida al consCIÈNCIAurl!\n+info: Voleu fer-nos arribar alguna notícia sobre la recerca que feu, jornades que organitzeu o altres informacions dels vostres grups o activitats? Envieu-nos la informació a butlleti.recerca@rectorat.url.edu i farem tots els possibles per publicar-la ben aviat!


Salvador Sobral, Jorge Drexler i Silvio Rodríguez encapçalen la tercera edició de 'Rock, pop..., al Palau' - Diari La Veu\nEscriba el número 833914\nSalvador Sobral, Jorge Drexler i Silvio Rodríguez encapçalen la tercera edició de 'Rock, pop..., al Palau'\nL'accent valencià del cartell el posen Tórtel, Novembre Elèctric+Tardor i Júlia i Clara Andrés\nEl 22 de juny actuarà Salvador Sobral. Imatge d'arxiu. / SALVADOR DOBRAL\nVALÈNCIA. La tercera edició del cicle 'Rock, pop..., al Palau' reuneix un cartell en què figuren les primeres confirmacions d'actuacions de grups i figures internacionals, estatals i valencianes com ara Vintage Trouble, Jorge Drexler, Salvador Sobral, Silvia Pérez Cruz o Silvio Rodríguez amb l'Orquestra Nacional de Cuba.\nSegons ha informat el Palau en un comunicat, el cartell el completen artistes com Ivan Ferreiro, Juan Perro, Los Secretos, Depedro, Ute Lemper i els valencians Tórtel, Novembre Elèctric+Tardor i Júlia i Clara Andrés. El cicle té previst, a més, rebre més confirmacions de noves actuacions que complementaran les actualment ja tancades.\nUn cartell que per a la presidenta del Palau de la Música, Glòria Tello, "és molt potent, variat i està programat especialment perquè la ciutadania puga vindre a gaudir de l'estil que més li agrade". A més, la regidora ha destacat de les actuacions "les visites de Jorge Drexler, el gran guanyador en 2018 dels Grammys Llatins; Salvador Sobral, que va meravellar l'any passat en el nostre Festival de Jazz; Juan Perro; els grans grups valencians, i dues visites molt especials: la de Silvia Pérez Cruz i la del gran Silvio Rodríguez".\nPer part seua, el director del Palau, Vicent Ros, ha afegit que aquesta edició presenta, a més, "propostes molt diferents, des de l'homenatge a Marlen Dietrich de Ute Lemper, la nostàlgia de Los Secretos i Iván Ferreiro amb el seu homenatge a Golpes Bajos fins a l'espectacular grup internacional Vintage Trouble que tancarà el cicle Emergents al Palau".\nD'aquesta manera, Iván Ferreiro visitarà la Sala Iturbi el 6 d'abril per a presentar Cena Recalentada, el seu homenatge particular a Golpes Bajos. El 16 de maig pujarà al mateix escenari l'Orquestra Nacional de Cuba, que compleix el seu 60é aniversari, amb la col·laboració de Silvio Rodríguez. El 25 de maig serà el torn de la temperamental cantant alemanya Ute Lemper.\nJa al juny, el 22, actuarà Salvador Sobral i l'endemà, el 23, Vintage Trouble, la inusual banda californiana de rock-soul posarà el seu directe enèrgic i espectacular en l'escenari. El 29 del mateix mes visitarà el Palau Los Secretos, la mítica formació dels anys 80. El 19 d'octubre arribarà la cantant Silvia Pérez Cruz i el 26 del mateix mes cantarà l'artista transfronterer Depedro.\nEl 16 de novembre tornarà al Palau Juan Perro, el projecte de Santiago Auserón, i el 21 de desembre, Jorge Drexler, guanyador de tres Grammys Llatins en les categories Cançó de l'any i Enregistrament de l'any pel seu tema 'Telefonía' i Millor àlbum cantautor pel seu àlbum Salvavidas de hielo.\nLa música d'artistes valencians estarà present a la Sala Rodrigo el 22 de maig amb un potent concert de Novembre Elèctric+Tardor; el 13 de juny, amb el projecte musical de Júlia i Clara Andrés, i el 27 de juny amb Tórtel, que és el projecte de cançons de Jorge Pérez.\nEscriba el número 232543


La veu de les dones.\nInici » Actualitat » Notícies » La veu de les dones.\nEl passat 31 de març, el Consell Comarcal i la Federació de Dones per la Igualtat de la comarca van presentar el document "Recull del 1er. Congrés de les Dones del Baix Llobregat".\nAquest document recull les aportacions i esmenes que les diferents dones participants van fer durant la celebració d'aquest congrés, celebrat l'any passat i en el qual van participar 780 persones. En ell es van tractar aspectes com el tractament de les dones als mitjans de comunicació; la formació, ocupació i serveis; la participació; i la violència de gènere.\nUna de les parts més importants del document, a part de les reflexions entorn a les desigualtats de gènere existents a la nostra societat, són les propostes de resolució assumides pel plenari del congrés i que, en la mesura del possible, s'han d'impulsar i promoure. Són propostes com les següents: instar la Generalitat i les administracions locals a desenvolupar polítiques d'igualtat d'oportunitats entre homes i dones, a implicar-se més en la lluita contra la violència de gènere (per exemple, creant circuits d'atenció a les dones maltractades). Promoure un observatori de les dones als mitjans de comunicació, en els quals, a més, cal incorporar el llenguatge no sexista. Potenciar la representació de dones en els diferents consells municipals de la comarca, etcètera.\nEl document de síntesi es pot trobar a la web municipal www.aj-elprat.es.\nBiografies en femení\nEls ajuntaments i les biblioteques municipals de Gavà i el Prat han editat una guia bibliogràfica de biografies sobre dones i de dones, un centenar de llibres que es poden trobar en les citades biblioteques. Cal recordar que l'any passat ja es va editar una d'aquestes guies, en aquella ocasió de llibres sobre la violència de gènere.


Educant en "bloc": 2011-12-11\nAvui la Mar Gascó, el Pere Mussoll i el Pau Nin ens han presentat el seu treball sobre EduCAT 2.0, OpenOffice i recursos XTEC.\nPer fer-ho han començat passant-nos una enquesta per veure què sabíem sobre noves tecnologies.\nTot seguit, ens han parlat del Projecte Educat 2.0., abans Educat 1x1, i ens han explicat que l'objectiu d'aquest projecte és adoptar la tecnologia a l’aula a través de l'ús de l'ordinador com a eina personal i dels llibres digitalitzats. Com a aspectes positius, han destacat que els nens han de carregar menys pes, que comporta una millora de la qualitat de l’educació, que és més motivant, que facilita la col·laboració entre escoles... Com a aspectes negatius destaquen que cal saber fer servir les TIC i que, per tant, el professorat a d'estar predisposat a formar-se. A més a més, és car, suposa moltes hores davant la pantalla, els alumnes es poden distreure...\nA continuació ens han parlat de l'OpenOffice, perquè ja es fa servir a moltes escoles, i ens han explicat que es tracta d'un programari molt semblant al Microsoft Office de Windows, però amb la diferència que és totalment gratuït i lliure, s'actualitza contínuament perquè els usuaris són els encarregats de millorar-lo i és molt intuïtiu. També ens han parlat de Linkat, la distribució educativa de Linux.\nPer últim, ens han mostrat un calaix de recursos educatius que han creat i ens han demanat que per grups escrivíssim una petita definició del recurs que ens havia tocat\nEn la meva opinió, m'ha agradat molt el seu treball perquè m'ha permès conèixer més exactament que era el projecte EduCAT 2.0. i ha posat al meu abast nombrosos recursos educatius digitals de manera ordenada. En la meva opinió és molt necessari que els mestres disposem d'un lloc al qual recórrer on els recursos estiguin indexats d'alguna manera, ja que sovint costa recordar tot allò que tenim a l'abast i quina és la seva utilitat.\nM'ha cridat l'atenció especialment el recurs que ha definit el meu grup, La Prestatgeria, ja que el seu objectiu és que els docents editin llibres online de manera col·laborativa. El trobo molt útil en la mesura que permet crear continguts amb allò que funciona a diferents centres.\nPublicat per Elisabeth Torras a 2:54 Cap comentari: Enllaços a aquest missatge\nEtiquetes de comentaris: EduCAT 2.0., OpenOffice, recursos educatius, Treballs UDTIC, UDTIC, XTEC\nAvui l'Esther Aldehuela, l'Encarni Bosch, el Josep Fosalba i el Sergio Rella han presentat el seu treball sobre com poden ajudar les TIC als nouvinguts per integrar-se a l'aula.\nAquest grup ha centrat la seva presentació en mostrar-nos recursos que motivin aquests alumnes a aprendre i els facilitin l'aprenentatge de l'idioma. Així, ens han mostrat exemples de bones pràctiques i ens han fet completar uns Jclics elaborats per ells mateixos. Posteriorment, hem fet una posada en comú de la nostra experiència a les escoles de pràctiques i el que hem vist és que en la majoria de casos els mestres no tenen en compte les TIC i en els casos que si, fan servir Jclics.\nPer últim, ens han mostrat un seguit de pàgines on es recullen recursos útils en aquest àmbit. Aquestes són l'Espai LIC, promogut des de la XTEC, on hi ha recursos per a l’alumnat nouvingut, per a la seva família i per al professorat, el Projecte Galí, un seguit de programes del Jclic per anar aprenent llengua per nivells, el diccionari il·lustrat de l’EDU 365, on hi ha vocabulari del dia a dia en diversos idiomes amb les imatge. També ens han mostrat un parell de projectes duts a terme per escoles, el de La Llegenda de St. Jordi en cinc idiomes i el del Mercat Solidari, i ens han enviat un Google Docs compartit amb tot el material que han recollit.\nLa veritat és que m'ha semblat molt interessant conèixer tots aquests recursos i veure projectes motivadors que realment funcionen. Les TIC realment ens ofereixen un ampli ventall de recursos que podem adaptar a les necessitats dels nostres infants i al seu ritme d'aprenentatge A més a més, com que les activitats que solen proposar són engrescadores acostumen a ser una motivació extra per aprendre l'idioma.\nPel que fa a la meva escola de pràctiques, vaig poder observar que per a aprendre anglès, l'alumne nouvinguda completava una sèrie d'exercicis amb l'ordinador. El mestre em va comentar que se'n sortia força bé i que això li permetia anar avançant a un nivell inferior al de la resta d'alumnes sense haver de sortir de l'aula.\nAixí doncs, crec que s'hauria de potenciar més l'ús de les TIC per atendre la diversitat perquè permeten seguir diferents ritmes d'aprenentatge i ofereixen recursos i possibilitats molt diversos per treballar amb els nostres alumnes.\nPublicat per Elisabeth Torras a 2:05 Cap comentari: Enllaços a aquest missatge\nEtiquetes de comentaris: Alumnes nouvinguts, TIC, Treballs UDTIC, UDTIC\nAvui el grup format per la Maria Garcia, la Mònica de Haro, la Mònica Gutiérrez i l'Eva Ladevesa ens ha presentat el seu treball sobre com les TIC poden ajudar a l'educació inclusiva i s'han centrat especialment en la discapacitat visual.\nPer exposar-nos el seu treball, han creat una web en la qual han fet constar un marc teòric, on han definit què és una discapacitat i han fet un recull de pàgines web que contenen recursos, i un marc pràctic, on inclouen un anecdotari, un testimoni del centre Joan Amades de Barcelona i la pràctica perquè nosaltres experimentéssim. També han dedicat un apartat a fer un noticiar, un altre a un canal de Youtube i un darrer a parlar de Jaws, un programa que ajuda a les persones amb discapacitat visual a llegir i escriure continguts digitals.\nPel que fa a la seva presentació, sobretot he trobat molt interessant la pràctica que ens han fet fer, la qual consistia a contestar unes preguntes a l'ordinador amb els ulls tancats i fent ús del programa Jaws, ja que és la millor manera de comprendre quin és el seu funcionament. En la meva opinió és un programa molt útil, però cal acostumar-s'hi, ja que llegeix tot el que apareix a la pantalla i al principi és una mica confós.\nDesprés d'aquesta presentació encara sóc més conscient de com les TIC ens poden ajudar en la inclusió d'alumnes amb discapacitat a l'aula, ja que donat el seu caràcter versàtil, ens permeten atendre la diversitat i adaptar-nos als diferents ritmes d'aprenentatge.\nPublicat per Elisabeth Torras a 1:52 Cap comentari: Enllaços a aquest missatge\nEtiquetes de comentaris: TIC i Educació Inclusiva, Treballs UDTIC, UDTIC\nLa darrera de les presentacions d'avui ha estat a càrrec del grup format per l'Alba Mayol, l'Ethel Nogués, la Marta Pintos i l'Helena Vall i tractava sobre les Pissarres Digitals Interactives (PDI).\nCom que no he pogut assistir, he decidit informar-me sobre la sessió i han estat de gran ajuda les aportacions dels meus companys i el bloc de la Tamara Herrera.\nAixí doncs, per fer la seva presentació, aquest grup ha fer servir un prezi, on ens han explicat els diferents tipus de pissarres digitals que existeixen (electromacnètica, infraroja, resistiva i òptica i ultrasònica- infraroja). Posteriorment han fet una posada en comú sobre les experiències a les escoles de pràctiques.\nEn la meva opinió i pel que he vist a l'escola, les pissarres digitals són un recurs excel·lent, ja que ofereixen la possibilitat d'un canvi de la metodologia de l'aula, on l'alumne esdevé el protagonista i es potencia la participació i la col·laboració. A més a més, aquest recurs permet enregistrar les sessions i, si la lletra es prou bona, fins i tots és capaç de traduir-la a estil mecanogràfic. Tanmateix, cal tenir en compte que són força costoses, en molts casos precisen de connexió a Internet, només les poden fer servir un alumne alhora i cal formació del professorat.\nEn aquest sentit vaig poder observar a la meva escola de pràctiques que la majoria de mestres no li treien gaire profit, ja que l'utilitzaven com una pissarra convencional, sense canviar la metodologia de classe. El que hem van comentar en aquest sentit és que en la seva opinió havien realitzat la formació massa d'hora, ja que quan la van fer encara no disposaven de les pissarres i, per tant, els dubtes els van aparèixer quan ja no tenien a qui consultar. A més a més, em van explicar que perdien molt de temps buscant recursos i que no els hi era pràctic.\nPublicat per Elisabeth Torras a 1:02 Cap comentari: Enllaços a aquest missatge\nEtiquetes de comentaris: Pissarres Digitals, Treballs UDTIC, UDTIC\nAvui el grup format per la Sandra Castelnuovo, el Xavi Costa i l'Isaac Serrao ens ha presentat el tema del Desenvolupament de les competències cognitives.\nJo no he pogut assistir a la presentació, però gràcies a l'entrada que ha fet la Tamara Herrera, he vist que ens han introduït el tema per mitjà d'un prezi i que també ens han presentat alguns dels recursos de la web Lumosity, reclaim your brain per treballar la velocitat mental, la memòria, l'atenció, la flexibilitat de tasques i la resolució de problemes. Les activitats d'aquesta web es basen en el programa Luminosity, destinat a entrenar les capacitats del cervell. També ho han relacionat amb les escoles de pràctiques.\nEn la meva opinió, com a mestres hem de vetllar pel desenvolupament global dels nostres alumnes i per tant està bé que coneguem recursos que funcionen de cara a potenciar la millora de les seves capacitats cognitives. Tanmateix, no ens hem d'oblidar que un desenvolupament hol·lístic també té en compte les vessants emocionals i socials i, per tant, el treball de totes tres ha de ser equilibrat. Amb això em refereixo al fet que hi ha molta tendència a potenciar la vessant cognitiva i sembla que des de les escoles haguem de "fabricar Einsteins". No obstant això, tal com ens explica Eduard Punset en aquesta entrada del seu bloc, la intel·ligència cognitiva necessita de la emocional per ser eficaç.\nPublicat per Elisabeth Torras a 0:43 Cap comentari: Enllaços a aquest missatge\nEtiquetes de comentaris: Desenvolupament de les competències cognitives, Treballs UDTIC, UDTIC\nPublicat per Elisabeth Torras a 23:18 1 comentari: Enllaços a aquest missatge\nAvui hem començat les presentacions dels treballs cooperatius. Els primers a presentar hem estat els del meu grup, intregat per l'Adrià Pérez, la Sandra Pérez i jo mateixa.\nEl tema del nostre treball era els EVEA, és a dir, els Entorns virtuals d'ensenyament i aprenentatge. Aquests són uns espais online que permeten al docent organitzar els continguts d'una assignatura i que aquests siguin accessibles per als alumnes des de qualsevol lloc. A més a més, també es poden proposar activitats, a través de les quals els alumnes poden interactuar i compartir el coneixement. Una altra de les possibilitats és que aquestes activitats poden ser avaluables, fet que permet portar tant al professor com a l'alumne el seguiment de l'evolució de l'aprenentatge. Un dels softwares més utilitzat per a la creació d'EVEA tant a Catalunya com a la resta del món és Moodle.\nPer a presentar el nostre treball, hem elaborat un prezi on s'expliquen les principals característiques dels EVEA i posteriorment hem passat un vídeo sobre què és Moodle i que ens permet. A continuació, hem mostrat a la resta de la classe l'EVEA que hem creat al bLink, l'intranet de la facultat, fent ús d'aquest software i els hem fet participar en la creació d'un glossari i respondre un qüestionari. Per últim, hem explicat quina era la realitat a les escoles segons la nostra experiència i els hem demanat la seva opinió sobre els possibles avantatges i obstacles en l'ús dels EVEA als centres educatius.\nEn la nostra opinió els EVEA són una eina molt útil com a complement a qualsevol curs, ja que permeten dipossar de tots els continguts de manera organitzada i des de qualsevol lloc, a l'hora que es té accés a activitats i materials complementaris i es pot interacturar amb altres alumnes per completar els procés d'aprenentatge. Tanmateix, com a mestres no podem oblidar que tan sols són un recurs que reforça allò que ensenyem, però que mai substitueix la nostra tasca. Pel que fa al que hem vist a les escoles de pràctiques, l'experiència ens dius que els mestres a primària no en fan gaire ús perquè ho veuen complicat pels nens i perquè no saben gestionar-los i caldria que es formessin. En canvi, a secundària, si que el seu ús està més estès. Nosaltres creiem que els EVEA són un recurs molt interessant pel que ja hem explicat i creiem que si s'acompanya els nens en el procés del seu aprenentatge per aprendre a fer-los servir de ben segur que ràpidament esdevenen una eina útil.\nQuant a la nostra presentació, creiem que ha anat força bé. Tanmateix potser hauria calgut que recollíssim d'alguna manera allò que la resta de la classe ha après.\nPublicat per Elisabeth Torras a 22:59 Cap comentari: Enllaços a aquest missatge


Argentina 1. Així és Jujuy | Històries del sud\nAquests dies m’arrossego, aclaparat per aquesta calor barcelonina que tot ho fon, i escolto El Petit de Cal Eril i El último de la fila. Però fa exactament un any caminava amb abric per l’hivern austral seguint els frescos sons de les muntanyes. Jujuy està a l’extrem nord de l’Argentina. Fa frontera amb Bolívia i Xile i la seva música popular és com una cruïlla on es troben els estils característics de la música andina (per exemple, els carnavalitos), amb els del camp argentí (encapçalats per les omnipresents zamba i chacarera). De Jujuy han sortit grans músics: el malaguanyat cantautor Jorge Cafrune, amb barret, llarga barba, cavall i un repertori per plantar cara als militars; Raúl Olarte, format amb el mestre del charango Jaime Torres, que ha instal·lat en les oïdes del culte públic japonès el timbre dolç de la quena, i Tomás Lipán, cantant i cantautor, personatge aglutinador a qui vaig anar a veure un any enrera al teatre Mitre de San Salvador de Jujuy.\nLipán hi presentava Así es Jujuy, un espectacle amb un munt de convidats -cantors, músics, professors i artistes lligats a aquesta terra- per commemorar el bicentenari de l’Éxodo jujeño, l’episodi històric en què els habitants de Jujuy van abandonar la capital amb l’exèrcit de Belgrano i van retirar-se a Tucumán per no donar avantatge a l’exèrcit realista que venia de l’Alt Perú… un d’aquells grans episodis heroics que la història oficial acaba idealitzant.\nPerò el millor del concert va ser l’evocació d’un d’aquells petits episodis tràgics que la història oficial acaba passant per alt. Fortunato Ramos, músic i poeta, va explicar que quan era nen s’havia fet com acordionista tocant per als treballadors de la mina de plom, zinc i plata d’El Aguilar. Allà, enmig de la Puna pelada, a 4.900 metres d’altura, entre l’acordió del nen i l’alcohol, els miners intentaven distreure’s i evadir-se de les seves duríssimes condicions de vida. Ramos, que avui és un home madur, va explicar que els miners ballaven i ploraven alhora. Sempre acabaven plorant. Perquè? Perquè sabien que moririen molt aviat, a causa de tota la merda que inhalaven cada dia. Dit això, el músic va interpretar un ball cadenciós i tristíssim…\nEpíleg. Fa uns dies vaig retrobar-me inesperadament amb la música d’aquell racó de món al cor de l’Amèrica del Sud. Arran de la mort de la gran cantant Elba Picó vaig escoltar el seu darrer disc, Folcloreando (Nómada 57, 2012), gravat en directe a Barcelona. Cap al final, irromp una fantàstica versió de “Viva Jujuy”, amb la col·laboració de la fantàstica barcelonina Mayte Martín.\n« Lou Donaldson al Jamboree. Com una seda\nErik Truffaz Quartet a l’Apolo: sofisticació líquida »


espaifotografic | De salses, cuiners i nens malcriats\nJoan López — dissabte, 17 de juliol de 2010 @ 14:00\nEs diria que darrerament, en el nostre entorn immediat, hi ha un divorci evident entre el que els aficionats, no necessàriament nouvinguts, consideren fotografia i el que es mostra a les galeries d’Art i produeixen els artistes fotògrafs que s’hi dediquen. Curiosament, semblen ser dos móns clarament separats, que hom diria que s’ignoren mútuament i exploren camins ben divergents, encara que els dos porten, aparentment, al mateix lloc. O potser a llocs diferents amb el mateix nom.\nUna de les raons d’aquesta separació podria ser la suprema popularització del fet fotogràfic. O millor dit, de les aspiracions artístiques i de la possibilitat de realitzar-les.\nFa uns anys —i vist en perspectiva potser que no són tants— pretendre fer fotografia més enllà de les habituals aplicacions turístiques o familiars, materialitzades sense gaire maldecaps en el laboratori ràpid de la cantonada, era ficar-se en un bon embolic. Les dificultats que comportava assolir accés als equips, instal·lacions, materials i altres recursos necessaris per la pràctica de la fotografia dita “seria” sense ser un professional, constituïen un filtre considerable. La sol·lució més efectiva, descartada l’heroïcitat de fer-se un laboratori de positivat desmuntable al lavabo —sí, alguns eixelebrats ho feien-, era acollir-se a l’empara d’alguna associació d’aficionats. Pocs aficionats tenien la possibilitat de disposar d’un laboratori propi, estable i permanentment funcional.\nTot això ha canviat radicalment. El laboratori el tenim a sobre de la taula. O a sota. No fa pudor, no taca, no és tòxic, no comporta necessàriament despeses continuades. A més, ens permet fer el que ni en somnis haguérem imaginat possible —els que ho havíem d’imaginar—, amb èxit pràcticament garantit, poc esforç en termes relatius, i sobretot ràpid, molt ràpid. I a sobre podem exhibit les nostres magnífiques creacions a un públic potencial de mil·lions de persones —i faig curt— sense ni gota de suor. Tot són avantatges!\nDe veritat que tot són avantatges?\nOh, i tant! Segur que sí, sense cap mena de dubte que ho són. I com tals els hem de rebre. Avenços i avantatges immensos que posen en les nostres mans eines amb unes possibilitats pràcticament il·limitades. I gaire bé sense necessitat de preparar-se, abans d’exercir tant de poder. I potser precisament aquí hi ha el parany, m’atreveixo a sospitar.\nEncisats i esverats amb les il·limitades capacitats amb les que ens dota la tecnologia, àvids per gaudir amb les nostres flamants joguines, de provar fins a on poden arribar, enduts per aquest frenesí digital ens saltem etapes d’aprenentatge que creiem prescindibles, o que ni tan sols sabem que existeixen. Ràpidament, ens fem eficaços productors de vocals obertes exclamades i altres formes de alabança, tan tòpiques i buides com les nostres pròpies creacions. Dediquem més temps en decorar i amanir la foto del que varem invertir en planificar i fer la presa. Quines coses!\nCuriosament, assolim l’èxit —n’hi ha de moltes menes i colors, la Belén Esteban també en té el seu— però desconeixem molts conceptes fonamentals i ignorem —en el doble sentit de no saber i no tenir interès— la major part del que altres han fet abans per construir i definir aquesta activitat de la que ens bategem com “aficionats”. Sobre aquests ciments de coneixement precaris i escassa curiositat, aixequem un edifici ben alt i cobert de llums de colors mai vistos, reflexos tornasolats i iridescències, que esperem amb ànsia que sigui l’enveja i admiració de tot aquell qui s’ho miri. Igual com l’edifici de la dreta, el de l’esquerra i el de l’altra banda del carrer. Una selva plena de paons reials mascles, agitant frenèticament les seves cues desmesurades i estrafolàriament decorades.\nAquesta exhibició de domini i poder sobre l’artifici i l’amaniment digital es pot arribar a manifestar de les maneres més extremes, ultrapassant els límits de tota congruència i, dient-ho sense embuts, del bon gust i el criteri del que és poc, prou o massa. Recollim caquetes de gos pel carrer i les fiquem en precioses capsetes folrades de seda, ras i vellut, amb llaçades rematades amb tirabuixons estil Lluis XV i polsim de purpurina. Que boniques, les nostres capsetes!\nEl que resulta sorprenent i trist —o a mi m’ho sembla, vaja— és que hi han institucions que renuncien a la seva funció primordial de difusió, educació i promoció de valors com el sentit auto-crític, la perseverança, la importància del contingut sobre l’embolcall, i s’estimen més donar reforç i exalçar ben bé el contrari. Per exemple, fa cert temps que ufanejant publicant i premiant un tipus de… Com dir-ho? Pèssimes il·lustracions digitals amb base fotogràfica, potser? Personalment, a mi em semblen mostres de a quin extrem es pot portar la manipulació digital de la imatge, fins el punt de perdre tota connexió amb la fotografia inicial —sovint manifestament mediocre— que passa a ser completament accessòria, una mera excusa, una anècdota, un miratge.\nUna fotografia retocada no és fotografia?\nCompte! El problema no és el gènere, l’estil, o si apliquem molt o poc retoc. Evidentment, la quantitat i tipus acceptable de manipulació depèn molt de la mena de imatge i l’ús que se n’ha de fer. A ningú li ha de costar imaginar que hi han variants de la fotografia —a banda de les aplicacions forenses, científiques, policials, etc— que no admeten gaires trucs. Però si s’escau, si per exemple ens movem en el terreny de la pura expressió i creació artística, per descomptat que som ben lliures de crear imatges tan artificials i artificioses com vulguem. Hi ha un bon grapat d’artistes reconeguts que han creat aquesta mena de imatges, d’altres que encara ho fan i molts altres que queden per venir. I algunes d’aquestes experimentacions visuals són fites a la Història de la Fotografia i han obert nous camins d’expressió artística.\nPenso que el problema rau en poder-ho fer abans de saber-ho fer, d’haver recorregut un camí i haver invertit un temps en madurar i ser capaços de considerar les tècniques i la seva aplicació com simples eines, mitjans i no la finalitat ens si mateixa, i sotmetre-les a la nostra voluntat i intenció. De fet, diria que el problema és fer-ho abans de tenir definits ni voluntat, ni intenció, ni res mínimament interessant a dir. Només moltes ganes de sacsejar una cua més gran i lluenta que la dels altres paons. Ja veuràs quan desplegui la meva!\nEn aquest sentit, em sembla que hi han fotògrafs —generalment aficionats, però no invariablement— més preocupats en assolir nivells de mestria gal·làctics en el ús de les eines d’edició —i poder exhibir aquestes habilitats públicament, que si no poca gràcia tindria— que en aprofundir en la seva capacitat per transmetre molt sense necessitat de gaire, d’exercir el domini de la subtilesa i els matisos. La fotografia en les seves obres no és res més que un tènue suport sobre el que fer una exhibició desenfrenada de les seves habilitats amb les eines de retoc.\nEl més xocant és que molts somien amb ser únics i singulars, fent exactament el mateix que fan altres com ell: seguir religiosament els preceptes i imitar els procediments que ven a l’engròs el guru de moda del moment.\nPotser podrien haver triat el camí de la pintura, que per naturalesa no imposa cap mena de límit a la creativitat, però dissortadament exigeix anys de treball, esforç i perseverança abans de poder ensenyar res que es pugui mirar sense còrrer el risc de patir malsons i enuresi nocturna. Afortunadament, la informàtica i la tecnologia digital els ofereix una drecera que els permet estalviar-se tant de patiment i obtenir resultats ràpids i garantits. I a sobre, no cal tacar-se les mans!\nCuiners, criaturades i dolents de pel·lícula\nEm dona la impressió que a aquesta mena d’autors la fotografia sense gaire o cap condiment els deixa amb gana, insatisfets, que la veuen limitada, insulsa, avorrida. Per això, hi afegeixen quantitats ingents de salses ben especiades i picants, totes ben barrejades i reescalfades al microones. Penso que això porta el risc de caure en dos paranys importants: primer, que els plats que cuini aquest xef només tindran el gust de les salses que hi aboqui —tant fa si és pollastre, vedella o llobarro; i segon, no adonar-se que, en realitat, el limitat, insuls, avorrit i buit de contingut no és “la fotografia” sinó “les seves fotografies”. O el que és el mateix, el propi cuiner.\nImagineu-vos la següent escena, ben típica i que probablement tots hem vist algun cop. Un crio demana atenció al seu pare a crits amb una insistència més enllà del suportable: “Papa mira! Papa mira! Papa, mira que faig! Papa! Papa! Mira, mira que faig! Papa, mira!…”. Quan el pare mira, el crio fa un pobre intent de fer la vertical però, com és encara massa jove, l’exercici queda en això, un pobre intent, igual com els cinquanta anteriors. Quan el pare ja ho ha vist i li fa les habituals felicitacions —Mol bé, molt bé, ja t’he vist— i torna la vista al diari, el crio reincideix: “Papa, mira! Papa, mira ara que faig…”. Evidentment, que el pare presti atenció a la criatura, és important per l’ego i l’auto-estima del nen. Però segur que també li convé aprendre conceptes com la mesura i l’oportunitat. I que la paciència de l’espectador —el seu pare— té un límit, que no cal emprenyar-lo contínuament per bajanades, o corre el risc que quan realment valgui la pena no li vingui de gust atendre.\nFa pocs dies em va arribar a la bústia la revista d’una coneguda institució fotogràfica. Estava ben farcida de criatures cridaneres i malcriades que exigien la meva atenció amb sorolloses rebequeries, total per no res. En acabar de fullejar la publicació, la vaig desar amb molta cura a la paperera i vaig seure a mirar la tele. Però, misteriosament, a tots els canals feien programes de “tele-tienda” que oferien miraculosos remeis, tots ells de fulgurant eficàcia, amb resultats de la més elevada qualitat i sense necessitat de cap mena d’esforç. No se com se’m varen combinar al cervell les dues experiències recents I vaig pensar: “mira, alguns empastifen les seves fotos amb baba digital de caragol, a veure si així, sense més, es tornen excel·lents i de pas ells, sense suar la cansalada, es converteixen en fotògrafs admirats, per art de màgia-baba d’alta qualitat”.\nFixeu-vos en les clàssiques pel·lícules amb un bon dolent, d’aquells que fa por de veritat, que glacen la sang i fa posar drets els pels del clatell només amb una mirada. Els millors dolents, els que més impressionen, parlen fluixet, inclús poden xiuxiuejar a cau d’orella, sense escarafalls ni excessos, però deixant ben clares les seves intencions. I el seu missatge ens arriba directe, clar i sense ambigüitats. Els brètols de tercera categoria amenacen a crits, fan cops de puny a la taula, puntades de peu al gat i s’esveren com goril·les amb mal de queixals. Tot plegat molt aparent, però molt menys eficaç.\nNo és el mateix gaudir d’uns esparracs verds de temporada, cuits tot just al punt, amanits amb una subtil vinagreta aromatitzada amb herbes i quatre granets de pebre, que cobrir-los de maionesa de pot, un bon raig de quetxup pel broc gros, i menjar-se la barreja a cullerades per finalment descobrir que a sota hi havia la verdura, tristament covada i pansida pels efectes de la funesta mixtura de salses.\nAi! Ara se m’ha obert la gana! Vaig a fer-me un sandvitx de pernil cuit generosament cobert amb un combinat de salsa barbacoa estil texà, mostassa de Dijon, tabasco, rocoto i una mica de wasabi. Ara, que potser tampoc cal posar-hi pernil.\n32 comentaris a EF /\nWarning: file_get_contents(https://graph.facebook.com/?ids=http://www.espaifotografic.cat/2010/07/de-salses-cuiners-i-nens-malcriats/): failed to open stream: no suitable wrapper could be found in /home/espaifo1/public_html/espaifotografic.cat/wp/wp-content/themes/espaifoto2011v23/functions.php on line 814\nWhat The Duck 408 →\n32 comentaris a “De salses, cuiners i nens malcriats”\ndimecres, 21 de juliol de 2010 a les 16:39\nTota una declaració de principis, acompanyada d’un reguitzell de comentaris molt enriquidors. Aquest article, potser no es la Constitució de EF, però si que recull de manera acurada allò que tantes vegades hem comentat al fòrum, un esperit que podriem denominar casi com un lliure d’estil.\nEl problema que jo li veig al fast-food fotogràfic es quan es converteix en producció en sèrie de fotografies. Llavores es quan observes diferents fotografies d’un mateix autor el qual repeteix un mateix enquadrament, un mateix punt de vista, fa servir un mateix plgu-in, aplica les mateixes textures (la salsa de moda), … Potser hi ha qui li digui a això estil, però personalment crec que l’estil es refereix a una altra cosa.\nTenim moltes eines que si les sabem fer servir ens poden donar resultats sorprenents, però ens agrada anar per el camí fàcil que es el camí conegut. Quants de nosaltres hem esborrat una imatge desprès de estar treballant-hi una estona mes o menys llarga, per que el resultat obtingut no ens agrada?\nPer últim i per deformació professional. Quants d’aquests fotògrafs que basen la seva obra en un plug-in x o en una aplicació y han comprat les llicencies corresponents? Per que tots sabem que son una minoria els usuaris de software lliure.\ndilluns, 2 d'agost de 2010 a les 12:58\nUn article excel·lent, felicitats.\nEl problema com més o menys sempre és la falta d’equilibri i de criteri: molta gent nova, amb moltes ganes de destacar sobre els altres i que abusen dels seus nous juguets. D’aquesta massa de nouvinguts, hi hauran uns quants que aprofundiran en la fotografia i acabarant rebutjant el fast-food (m’ha agradat el símil Jordi PM!) per tastar la cuina artesanal, però la gran majoria es quedarà amb el menjar en sèrie perquè ja li està bé.\nI als que ens agrada la bona fotografia i intentem evitar la fotografia fabricada en sèrie, ens haurem d’acostumar, perquè la massificació de la fotografia no té marxa enrera, i sempre existirà la fotografia buida i sense més sentit que l’intent de lluiment personal. Només espero que amb el temps es puguin separar d’alguna forma aquestes dues formes de “consumir” fotografia, perquè ara crec que estan massa barrejades.


VÍDEO | Tres ferits al caure per un barranc a Ivars de Noguera\nTres ferits al caure per un barranc a Ivars de Noguera\n|IVARS DE NOGUERA\nEl cotxe en el qual viatjaven va sortir de la carretera\n© Els ferits van ser evacuats pel riu.\nTres persones, dos homes i una dona, van resultar ferides ahir a la tarda després que el cotxe en el qual viatjaven es precipités per un barranc a la carretera de la central de pantà de Santa Anna, a Ivars de Noguera.\nEls serveis d’emergència van rebre l’avís de l’accident cap a les 19.00 hores i fins al lloc dels fets van acudir cinc ambulàncies del Sistema d’Emergències Mèdiques (SEM), tres dotacions dels Bombers de la Generalitat, Mossos d’Esquadra i la Guàrdia Civil.\nEl vehicle va caure en el curs del riu i a escassos metres de les comportes del pantà de Santa Anna\nPer causes que es desconeixen, un turisme Mercedes va sortir de la via prop d’un pont i es va precipitar al buit, per un desnivell d’uns vint metres d’altura. Els bombers i els sanitaris van haver de baixar fins al curs del riu Noguera Ribagorçana, a escassos metres de les comportes del pantà, per poder rescatar els ocupants.\nEls ferits són dos homes de 34 i 35 anys i una dona de 37. Els tres van resultar lesionats amb pronòstic menys greu i van ser evacuats en ambulància a l’hospital Arnau de Vilanova, segons van informar fonts del SEM. També es va activar un helicòpter amb els GRAE i un metge.


Ageras Santa Marina Lefkada Grècia - Ofertes d'hotels amb els MILLORS DESCOMPTES EN LÍNIA Atenció al Client\nAgeras Santa MarinaApartamentΆγιος Ιωάννης, Agios Ioannis, Lefkada, Grècia, 31100 - Veure al mapaExcel·lent8,4Basada en6comentarisAgeras Santa MarinaVeure més fotosVeure més fotosVeure més fotosbalcó/terrassaVeure més fotosbalcó/terrassaVeure més fotosMolt bona ubicació 8,3Veure el mapaVeure totes les 25 fotos8,3Ubicació\nOpcions d'habitacióVeure les fotosApartament (Apartment)65 m2Dutxa i bany1 llit doble i 2 sofàs llitFixa les dates per veure preusVeure les fotosApartament de Dues Habitacions (Two-Bedroom A...2 llits dobles i 1 sofà lli...Fixa les dates per veure preusVeure les fotosApartament amb terrassa (Apartment with Terra...35 m2Dutxa i bany1 llit doble i 1 sofà llitFixa les dates per veure preus\nSobre l'allotjamentDescripcióAl visitar Frinion, vosté es sentirà com a casa a Ageras Santa Marina, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Ageras Santa Marina és compromet a que la seva estada sigui el més còmoda possible. Habitació familiar, instal.lacions de barbacoa són només algunes de les comoditats que fan que Ageras Santa Marina sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Gaudeixi d'incomparable serveis i d'una localització de prestigi a Ageras Santa Marina.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Persianes amb ànima al Mercat del Clot - Revista Rambla\nPersianes amb ànima al Mercat del Clot\n21 abril, 2015 Cultura General 0\nUna obra feta amb fotografies de mirades dels comerciants del mercat s’endú el primer premi de la segona edició de l’acció artística d’Enrotlla’t!\nLa parella d’artistes coneguts amb el nom “Alacalle” es va endur el primer premi de l’acció ‘Enrotlla’t al Mercat del Clot’, la iniciativa organitzada el passat diumenge per la plataforma Enrotlla’t!, que comptava amb el suport del districte de Sant Martí, el mecenatge de l’Institut Municipal de Mercats de Barcelona i els patrocinis d’Estrella Damm i Montana Colors. L’objectiu de l’esdeveniment era dignificar les persianes del perímetre del recinte municipal.\nL’obra guanyadora, que va rebre un premi valorat en 300€, consistia en la paraula ‘Alma’, -temàtica elegida pels comerciants del mercat-, feta amb retalls fotogràfics de mirades de persones, juntament amb tiquets de compra. Sav45 i Bru Cortacans, es van emportar el segon i el tercer premi, valorats en 200 i 100€, respectivament. Yuka, El Rughi i Cram també van ser reconeguts amb el 4rt, 5è i 6è premis i amb vals per bescanviar en queviures del mercat. A més, l’associació de comerciants del Clot i el districte de Sant Martí van rebre cadascun un premi honorífic pel suport a la tasca de reconeixement de la normalització de l’instauració de l’art urbà a l’espai públic de la ciutat.\nAmb el seu treball en directe, la vintena de participants va atreure la curiositat dels veïns de Sant Martí, en una jornada amenitzada per música, bastoners i altres activitats paral·leles. El lliurament de premis va comptar amb la presència de Raimon Blasi, regidor del districte, i Mercè Oller, consellera de Dona i Drets Civils.\n“Solo amanece si estás despierto”\nA propósito de ladrones de cobre. Lost River (Ryan Gosling, 2014) y Mange tes morts (Jean Charles Hue, 2014)\nCategorías Elegir categoríaAll (11)General (3)Ilustraciones (12)Miscelánea (59)Opinión (190)Quienes Somos (18)Revista R@mbla (2.378) Cultura (766) Cine (165) Comics (36) Cultura General (108) Fotografía (58) Libros (232) Música (131) Teatro (38) Entrevistas en Blanco y Negro (14) Letras y cuentos (119) Ocio y Viajes (25) Gastronomía (4) Viajes (21) Sociedad (1.454) Artículos (727) Denuncias (326) Entrevistas (316) Reportajes (90)Sin categoría (38)Todo (2)


Els ecosobiranistes reclamen a través d'ERC una partida de 39 milions d'euros en els pressupostos de l'Estat per acabar-ne les obres\nEl diputat de MÉS per Mallorca, Josep Ferrà\nPalmaEl portaveu adjunt de MÉS per Mallorca, Josep Ferrà, ha reclamat aquest dimecres als diputats i senadors del PSIB que votin a favor d'una esmena que els ecosobiranistes han presentat als pressupostos de l'Estat a través d'ERC per incloure una partida de 39 milions d'euros per acabar les obres del tren de Llevant.\nSegons Ferrà, la reactivació del projecte per dur el tren fins a Artà és "una notícia molt positiva i una prioritat de MÉS". En declaracions a IB3, Ferrà ha assenyalat que els ecosobiranistes han presentat una esmena als comptes estatals per aconseguir-ne una partida pressupostària. El representant ecosobiranista ha encoratjat socialistes a votar-la a favor, també Al Senat, on l'ha presentada Vicenç Vidal.\nEl diputat ecosobiranista ha recordat que es tracta d'una infraestructura estratègica que podria estar acabada en un any. "Sempre hem defensat concloure el projecte, i així ho hem traslladat en innumerables ocasions als nostres socis de Govern", ha dit Ferrà. "Fins ara, el principal entrebanc ha estat la manca de finançament, i això es pot resoldre en poques setmanes si els diputats balears voten a favor de l'esmena que hem presentat als pressupostos de l'Estat", ha conclòs.\nTREN Llevant pressupostos Més per Mallorca


Al Zahra Hotels - PREUS AMB ELS DESCOMPTES MÉS GRANS a tots els hotels a Al Zahra\nexperiència [Al Zahra, Riyadh]\nSituat en el cor de Al Zahra, Boudl Al Malaz Hotel és un lloc ideal des d'on descobrir Riyadh. Des d\nSituat en el cor de Al Zahra, Boudl Al Malaz Hotel és un lloc ideal des d'on descobrir Riyadh. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Zoo de Riyadh, Parc Rei Abdullah, Estadi Príncep Faisal Bin Fahd. A Boudl Al Malaz Hotel, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de recepció 24 hores, express check-in/check-out, Zones públiques amb Wi-Fi, aparcament de cotxes, servei d'habitacions. A més, totes les habitacions ofereixen una gran varietat de comoditats com ara televisió de pantalla plana, accés a internet (sense fils), connexió sense fils a internet (cortesia), aire condicionat, mini bar per satisfer els clients més exigents. L'hotel ofereix moltes oportunitats d'oci úniques, com centre esportiu, piscina exterior, esplai, jardí. Boudl Al Malaz Hotel és una elecció inteligents per a viatgers a Riyadh, i ofereix una estada relaxant i sense molèsties.\nSituat en el cor de Al Zahra, Rose Garden Hotel és un lloc ideal des d'on descobrir Riyadh. Tota l'e\nSituat en el cor de Al Zahra, Rose Garden Hotel és un lloc ideal des d'on descobrir Riyadh. Tota l'emoció del centre de la ciutat és només a 5.0 Km. Els visitants d'aquest hotel, poden gaudir d'anar a les atraccions més importants de la ciutat: Ciutat Mèdica Rei Fahad, Zoo de Riyadh, Kingdom Dates. Rose Garden Hotel també ofereix moltes instal.lacions per enriquir la seva estada a Riyadh. A l'hotel s'hi pot gaudir d'unes comoditats de primera classe com servei d'habitacions 24 hores, Zones públiques amb Wi-Fi, aparcacotxes, aparcament de cotxes, servei d'habitacions. L'ambient de Rose Garden Hotel es reflexa en cada habitació. televisió de pantalla plana, sala d'estar separada, accés a internet (sense fils), habitacions per a no fumadors, aire condicionat són només algunes de les comoditats a la vostra disposició. L'hotel ofereix meravelloses instal.lacions d'oci com centre esportiu que faran de la vostra estada una experiència inoblidable. Gaudeixi d'incomparable serveis i d'una localització de prestigi a Rose Garden Hotel.\nAl visitar Riyadh, vosté es sentirà com a casa a Seteen Palace Hotel, què li ofereix un allotjament Al visitar Riyadh, vosté es sentirà com a casa a Seteen Palace Hotel, què li ofereix un allotjament de qualitat i un gran servei. Situat només a del centre de la ciutat, els viatgers estan en un lloc boníssim per a gaudir de les atraccions i activitat de la ciutat. No és menys excepcional el fàcil accés que té l'hotel a les incontables atraccions i llocs d'interès de la ciutat com Zoo de Riyadh, Ciutat Mèdica Rei Fahad, Parc Rei Abdullah. Aprofiti's de la riquesa de serveis i avantatges d'aquest hotel de Riyadh. L'hotel ofereix Wi-Fi gratuït en totes les habitacions, seguretat 24 hores, servei de neteja diari, màquina de fax, fotocopiadora per garantir el més gran comfort possible als seus clients. Els clients poden triar d'entre 92 habitacions, i totes desprenen una atmòsfera de pau i harmonia total. Bany, centre esportiu, sauna, piscina exterior, spa de l'hotel, són llocs ideals per a relaxar-se després d'un llarg dia. Sigui quin sigui el motiu del seu viatge, Seteen Palace Hotel és una selecció idònia per a la vostra estada a Riyadh.\nIdeal tant per a la diversió com per al relax, Grand Plaza Gulf Hotel es troba a la zona de Al Zahra\nIdeal tant per a la diversió com per al relax, Grand Plaza Gulf Hotel es troba a la zona de Al Zahra de la ciutat de Riyadh. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Grand Plaza Gulf Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha Wi-Fi gratuït en totes les habitacions, servei de taxi, recepció 24 hores, express check-in/check-out, aparcament de cotxes. A més, totes les habitacions ofereixen una gran varietat de comoditats com ara te inclòs, tovalloles, catifes, sabatilles, cafè instantani inclòs per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Grand Plaza Gulf Hotel és una selecció idònia per a la vostra estada a Riyadh.\nRenovat l'any , el White Palace Hotel garanteix els seus hostes una estada plaentera a Riyadh tant p\nRenovat l'any , el White Palace Hotel garanteix els seus hostes una estada plaentera a Riyadh tant per negocis com per oci. Tota l'emoció del centre de la ciutat és només a . Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, White Palace Hotel és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients. White Palace Hotel té 100 habitacions, totes amoblades amb gust per tal d'oferir comforts com televisió de pantalla plana, accés a internet (sense fils), connexió sense fils a internet (cortesia), aire condicionat, servei de despertador. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com centre esportiu, sauna, spa, massatge, sauna. Gaudeixi d'incomparable serveis i d'una localització de prestigi a White Palace Hotel.\nLlocs històrics de Al Zahra\nSobre Al Zahra\nAl Zahra és en dels molts llocs de Riyadh que els viatgers gaudeixen de visitar. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Al Zahra té molt a oferir: llocs famosos, bons restaurants i una gama d'entreteniment emocionant. Estalvii temps i diners fent la reserva amb Agoda.com, que us promet les millors opcions d'hotels a Al Zahra i molts més àrees a Riyadh. Amb una ampla gama d'hotels, incloent-hi Nayara Old Airport Apartment i Boudl Al Malaz Hotel, trobar el lloc adequat on estar és fàcil. Simplement entri les seves dates d'estada a la nostra pestanya de recerca per a trobar les millors ofertes d'hotels a Al Zahra.\nDescobreixi els barris de Al Zahra\nHotels Al Zahra populars


Notícies - Esbart Ciutat Comtal\nEN5D s’estrenarà dissabte 30 d’abril en funcions de tarda (18:30h) i vespre (21:00h) a la sala gran del Museu Marítim de Barcelona. Av. de les Drassanes, s/n. Aquest dimecres 30 de març s’han posat a la venda les entrades, les trobareu a https://www.entrapolis.com/entrades/en5d Tingueu en compte que hi ha dos tipus d’entrada que corresponen a […]\nPosted on 25 d'octubre de 2021 25 d'octubre de 2021\nEl passat 22 d’octubre del 2021, al Teatre de Sants, es va fer l’acte de lliurament dels XXVI Premis Nacionals President Lluís Companys organitzats per ERC Sants-Montjuïc. En aquest acte es va lliurar el Premi a l’Esbart Ciutat Comtal en reconeixement per la seva activitat i trajectòria durant seixanta dos anys, en els quals ha […]\nPosted on 6 de maig de 2021 6 de maig de 2021\nPresentem el vídeoclip de “curvas e contracurvas” en motiu de la celebració del Dia Internacional de la Dansa. La música de Jordi Molina, Curvas e contracurvas, ens suggereix les infinites possibilitats del joc que hi ha entre les diferents figures geomètriques que trobem en un espai físic com és el Parc de l’Espanya Industrial. Les […]\nEl proper 12 de febrer a les 20.00h es presentarà audiovisual documental creat per l’Esbart Ciutat Comtal en col·laboració amb la Catedral de Barcelona, EULÀLIA, la poesia de la història sobre Santa Eulàlia. Es tracta d’un document que pretén explicar, amb dansa i música, la història i la llegenda de Santa Eulàlia, patrona de la […]\nL’Esbart Ciutat Comtal celebra el 60è aniversari de l’entitat amb tres actes per a tots els públics L’Esbart Ciutat Comtal està de celebració. Aquest any 2019 arriba als 60 anys de vida associativa dedicada a la dansa i cultura tradicional catalana. Per tal de celebrar-ho hem organitzat tres actes gratuïts i per a tots els […]\nJordi Molina uneix forces amb l’Esbart Ciutat Comtal i, amb coreografies de Teresa Agustí i Lluís Calduch, junts presentem en estrena absoluta una selecció de temes del seu nou àlbum editat a finals de 2018 en un espai d’una bellesa i proximitat úniques. Diu Jordi Molina: “Retrat en groc és el reflex del moment professional que […]\nl’Esbart Ciutat Comtal va actuar el passat diumenge 5 de maig del 2019 amb l’espectacle 60 ara i abans, dins el cicle “Cultura Popular als Ateneus” al teatre Casino l’Aliança del Poblenou. 60 ara i abans és un espectacle de dansa catalana en el que conflueixen experiències i vivències que es fan paleses a través […]\nPosted on 20 de febrer de 2019 20 de febrer de 2019\nEl passat 9 de febrer, el President de la Generalitat, Molt Honorable Sr. Quim Torra, va assistir a la setena edició de la representació de l’espectacle EULÀLIA, a la Catedral de Barcelona. EULÀLIA és l’espectacle creat per l’Esbart Ciutat Comtal, amb coreografia i direcció de Lluís Calduch Ramos, sobre la vida i passió de Santa […]\nPosted on 4 de febrer de 2019 4 de febrer de 2019\nDissabte 9 de febrer a les 21 h i diumenge 10 de febrer a les 16.45 h. L’Esbart Ciutat Comtal ofereix per setè any consecutiu l’espectacle ‘Eulàlia’, a la Catedral de Barcelona dins de les festes de Santa Eulàlia. L’Altar Major de la Catedral de Barcelona torna a acollir l’espectacle de música i dansa que […]\nBallada de Santa Eulàlia – Escola de dansa\nPosted on 3 de febrer de 2019 4 de febrer de 2019\nCom els dos últims anys, per tant aquest serà el tercer, l’escola de dansa també ballem per les Festes de Santa Eulàlia. Aquest any, l’actuació serà dissabte 9 a les 12h al pla de la Catedral. És la primera ballada de l’any i ens agrada molt fer-la i compartir-la amb esbarts de Barcelona, aquest any l’Esbart […]


ESCRITS DE PRESO | JOAQUIM FORN | Comprar libro 9788441232006\nEl dietari de Quim Forn durant la seva estada a la presó d'Estremera.Des de l'entrada a la presó, el vespre del 2 de novembre de 2017, Quim Forn escriu un dietari on recull les vivències i dificultats compartides a la presó d'Estremera amb companys del Govern Oriol Junqueras, Raül Romeva, Carles Mundó, Josep Rull i Jordi Turull.Escrits de presó és un testimoni sincer que defuig el dramatisme. Una lliçó vital extraordinària. Un exemple de com els obstacles es poden convertir en una oportunitat per refermar els valors individuals i col·lectius. En aquest dietari Quim Forn narra escenes dures, moments emotius, i reflexiona sobre els altibaixos d'haver-se d'enfrontar, a contracor, a una realitat que li ha estat imposada. L'e…\nEl dietari de Quim Forn durant la seva estada a la presó d'Estremera.Des de l'entrada a la presó, el vespre del 2 de novembre de 2017, Quim Forn escriu un dietari on recull les vivències i dificultats compartides a la presó d'Estremera amb companys del Govern Oriol Junqueras, Raül Romeva, Carles Mundó, Josep Rull i Jordi Turull.Escrits de presó és un testimoni sincer que defuig el dramatisme. Una lliçó vital extraordinària. Un exemple de com els obstacles es poden convertir en una oportunitat per refermar els valors individuals i col·lectius. En aquest dietari Quim Forn narra escenes dures, moments emotius, i reflexiona sobre els altibaixos d'haver-se d'enfrontar, a contracor, a una realitat que li ha estat imposada. L'esperança es manté viva dia rere dia, notícia rere notícia, visita rere visita. Es fa clar el seu desig més gran: aconseguir la República Catalana, sortir de la presó i tornar a casa.\nInseparables, compra ESCRITS DE PRESO junto a:\nJoaquim Forn i Chiariello (Barcelona, 1964) és llicenciat en Dret. Casat i pare de dues filles. Va ser president de la Federació Nacional d'Estudiants de Catalunya (FNEC) el 1986, i des de sempre ha participat activament en diverses iniciatives socials i polítiques a favor de la nació, la llengua i la cultura catalanes. Regidor a l'Ajuntament de Barcelona des del 1999, l'any 2011 va esdevenir primer tinent d'alcalde en el govern de Xavier Trias. Ha estat president de Transports Metropolitans de Barcelona (TMB) del 2011 al 2015. El juliol del 2017 el president Carles Puigdemont el va nomenar conseller d'Interior del Govern de la Generalitat de Catalunya.El 2 de novembre de 2017, després de comparèixer davant l'Audiència Nacional, va ingressar en presó preventiva al centre penitenciari d'Estremera (Madrid), acusat de rebel·lió i malversació. Va ser escollit diputat al Parlament de Catalunya a la llista de Junts per Catalunya a les eleccions del 21 de desembre de 2017. Va renunciar al seu escó al Parlament al mes de gener del 2018. Ver ficha del autor


Cara de gat | Rosa Maria Curto\nTots dos van decidir fugir, damunt d’un cavall magestuós, cap a palau per casar-se. La bruixa va agafar la seva escombra i va anar volant rere d’ells. La noia tenia tres fils d’or màgics a la cabellera que li podien servir d’ajuda en moments de perill. Va arrencar el primer i el va llençar cap a la seva tia, el fil es va convertir en muntanya, però l’escombra de la bruixa es va posar en vertical i va superar les alçades. La noia va llençar el segon fil enrere i van sortir mil ganivets però van ser tots esquivats.\nVa ser aleshores quan la Malcarada va cridar a la noia. Tot i que el rei l’havia avisat de que no es girés, la neboda ho va fer perquè el vent va bufar tant fort que no ho va sentir. I així va arribar la maledicció: la cara de la neboda va quedar convertida en la d’un gat.\nA palau tots estaven desconsolats i anaven dient: -Però que ha fet la Malcarada! El rei no volia desdir-se i pensava casar-se igualment. I com que encara quedava el tercer i últim fil d’or entre els cabells, conjuntament noia i rei van decidir que el desig seria que tots tinguessin cara de gat.\nAixí va ser! Tots els habitants del regne, del primer a l’últim, van passar a tenir cares curioses amb bigotis fins, fins i tot la bruixa que no se’n va escapar. (Rondalla, adaptació)\nL'entrada va ser publicada el Escrits i etiquetada contes, gats, narracions, rondalles per Rosa Maria. Guarda l'enllaç permanent.


Ió, el satèl·lit de Júpiter que es queda sense atmosfera durant dues hores cada dia i mig - Regió7 :: El Diari de la Catalunya Central\nIó, el satèl·lit de Júpiter que es queda sense atmosfera durant dues hores cada dia i mig\nCada 1,7 dies terrestres passa per darrere el planeta, i l'ombra congela el diòxid de sofre de la seva atmosfera\nIó, satèl·lit de Júpiter, triga a completar una volta al seu planeta 1,7 dies terrestres i, cada dia, l'ombra de Júpiter plana sobre el satèl·lit en un eclipsi que dura unes dues hores i que produeix un brusc canvi de temperatura, a més del "col·lapse" de l'atmosfera del satèl·lit durant l'esmentat eclipsi.\nAquestes són algunes de les conclusions que han tret un grup d'investigadors, amb participació del Consell Superior d'Investigacions Científiques (CSIC), després d'haver observat diversos d'aquests eclipsis, segons informa el CSIC en una nota de premsa.\nEls resultats es publiquen a la revista Journal of Geophysical Research: Planets, en un article en el qual els investigadors descriuen un fenomen "únic en el nostre Sistema Solar: l'atmosfera d'Ío pràcticament desapareix en començar l'eclipsi per tornar a aparèixer quan Ío surt de l'ombra de Júpiter", indica el CSIC.\n"La variabilitat de la tènue atmosfera d'Ío ja era coneguda, i no sabíem si es devia a l'activitat volcànica -és l'objecte amb els volcans més actius de tot el Sistema Solar- o a un equilibri tèrmic amb la superfície, és a dir, un intercanvi de gas amb la superfície", subratlla Miguel Ángel López Valverde, investigador del CSIC a l'Institut d'Astrofísica d'Andalusia (IAA).\nLes dades obtingudes amb el telescopi Gemini, de vuit metres de diàmetre, han permès monitoritzar un eclipsi d'Ío per primera vegada. Cada dia, i durant dues hores, l'ombra de Júpiter cobreix la petita lluna i la seva temperatura cau dels -148 graus centígrads als -168 graus. Amb el descens de temperatura, el diòxid de sofre que forma l'atmosfera es congela i es diposita sobre la superfície, per sublimar i emplenar quan Ío surt de l'eclipsi i la llum del Sol escalfa els gels. "Hem comprovat que es perd el 80% de l'atmosfera fins que el satèl·lit surt de l'eclipsi", detalla López Valverde, que afegeix: "això ha estat tota una sorpresa perquè mai no havíem observat un col·lapse atmosfèric d'aquestes característiques". A més, "ens ha permès resoldre el vell problema: l'atmosfera no està directament formada per gasos volcànics, sinó per la sublimació dels gels en superfície".\nÍo, gran com la Lluna, és dels quatre grans satèl·lits de Júpiter, el més proper al planeta.


La Casa de la Música presenta avui amb portes obertes els cursos per a infants - Regió7 :: El Diari de la Catalunya Central\nLa Casa de la Música presenta avui amb portes obertes els cursos per a infants\nredacció 17.09.2019 | 23:44\nAmb la finalitat d'apropar la música a tots els segments de població, la Casa de la Música de Manresa presenta avui els seus cursos de sensibilització musical per a nens i nenes, amb una jornada de portes obertes que es farà de les 4 a les 6 de la tarda, al Centre de Creació Musical de l'equipament (av. dels Dolors, 17). La intenció és que pares i alumnes puguin conèixer les instal·lacions i el\nprofessorat que acompanyaran els més petits durant el curs, a més d'explorar i experimentar per primera vegada amb els instruments amb els quals treballaran. La idea sobre la qual es procedirà pren com a base que la música és una eina imprescindible per desenvolupar la creativitat i la imaginació dels més petits. Els cursos es dividiran en dos grups: alumnes entre 5 i 6 anys; i alumnes entre 7 i 8. Els cursos es faran els dimecres, de 17 a 18 h i de 18 a 19 h, a partir de l'octubre.


La Banda Sènior de l’Agrupació Musical Los Silos ofereix un concert en la Vila del Pilar – Ajuntament de Burjassot\nLa Banda Sènior de l’Agrupació Musical Los Silos ofereix un concert en la Vila del Pilar\n13 desembre 2019|Burjassot\nDes de 16/12/2019 fins a 16/12/2019\nL’Agrupació Musical Los Silos ja ho té tot preparat per a oferir un nou concert a Burjassot. En aquesta ocasió, serà la Banda Sènior de la formació burjassotera qui oferirà la interpretació d’una selecció de les seues peces en un enclavament diferent al que estan habituats, la Vila del Pilar.\nComptant amb la col·laboració de la Junta Directiva del Centre Social de la Vila del Pilar, la Banda Sènior oferirà un concert el dilluns 16 de desembre a les 21.00 hores en el citat espai municipal, situat al carrer Verge dels Desemparats, 30. Serà en el saló de ball.\nAmb entrada gratuïta, des del Centre Social i des de l’Agrupació animen a tot el municipi al fet que gaudisca d’aquesta genial actuació en la qual la Banda Sènior ha cuidat fins al més mínim detall.\nconcert, agrupació musical, concierto, Villa del Pilar


Mala Villa Illa de Creta Grècia - Ofertes d'hotels amb els MILLORS DESCOMPTES EN LÍNIA\nClassic Jacuzzi Room with Sea View - Habitació\nMain road, Ieràpetra, Illa de Creta, Grècia, 72056 - Excel·lent ubicació - Veure al mapa\nDeluxe Jacuzzi Maisonette with Sea View\nClassic Jacuzzi Room with Sea View\nMés informació sobre Mala Villa\nConvenientment situat a Malles, Villa Mala Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Villa Mala Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com express check-in/check-out, magatzem d'equipatge, servei d'habitacions, transport hotel/aeroport, servei de cangur.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, telèfon, aparell de televisió per satisfer els clients més exigents. L'hotel ofereix moltes oportunitats d'oci úniques, com equitació, jardí. Descobreixi una encantadora mescla de servei profesional i ampla gama de característiques a Villa Mala Hotel.\nDescompte a Mala Villa


Aquest bloc en els seus inicis, ara fa quatre anys, es titulava així: bloc egocèntric i poc seriós dedicat al córrer, als rucs, al canicross i altres animalades. Han sigut 260 entrades, moltes d’elles sense gaire sentit, i segons el contador 31439 visites.\nEl nom ha canviat i el tipus d’entrada també, però crec que m’he mantingut fidel al esperit inicial tot i que les circumstàncies han anat canviant. “galopaquegalopa” segueix sent egocèntric, perquè només parlo de mi i de les meves coses, és clar, però es que no tinc cap més pretensió que la de compartir petits fragments de la vida. Jo sóc un gran devorador de literatura blogeril i moltes vegades anònimament, perquè les experiències alienes a vegades també serveixen per a un mateix.\nEl córrer es el tema que m’ha ocupat més temps i el que tinc més coses a dir. Últimament he seguit entrenant i fent alguna que altre cursa però no tenia gaires ganes de dir-ne res, simplement han passat sense pena ni glòria.\nEl canicross tot i començar amb força va durar poc, em vaig endur dos subcampionats de Catalunya de la meva categoria i això va ser amb la Delta, ara ja morta. Vaig viure moments molt intensos i emocionants però ara ha quedat reduït a una cursa a l’any, la de Sant Llorenç Savall.\nEl tema rucs a minvat força també, des que es va morir la Llima, al Octubre, que ens vam desinflar molt i la crisis tampoc hi ajuda, ara ja ningú parla del burro Català, passada la estúpida moda de l’enganxina i de ser el símbol del nacionalisme, que hi farem...\nLa Llarga segueix amb nosaltres però i d’això ja fa divuit anys, divuit anys, mare meva! i tenim burra per estona...\nI les animalades... doncs com sempre, intento fer-ne tantes com puc, amb sentit del humor i rient-me de mi mateix, traient ferro a la transcendència de la vida.\nVaig estar a punt de tancar la paradeta però al final no ho vaig fer, m’estimo més deixar-lo un temps en repòs i esperar que les ganes tornin soles, com ara ho estan fent.\nAmb tot penso que la cosa continua, a un altre ritme i amb altres horitzons però encara viu. galopaquegalopa i la salamandra es tornen a bellugar.\nProperament tinc uns quants objectius a la vista: la marató del Montcalm, que ja hi vaig ser-hi l’any passat i em va agradar molt, l’ultratrail de Rialp, que amb els seus 82km i 7000+ de desnivell ens farà patir de debò pel Pallars, i alguna coseta més encara per decidir.\nFins aviat, seguirem informant.\n...i la foto es del la cursa Isostar desert marathon als Monegros, el Juliol de l'any passat i la poso perquè m'agrada...


Elaboració del Pla d’empresa per a emprenedors i start-ups: Si tens una idea i no saps per on començar nosaltres t’ajudem a avaluar i planificar amb detall la posada en funcionament del teu negoci i estudiar la seva viabilitat. Donem suport als emprenedors.\n“Quan saps quins són els passos que has de fer, el camí a segur sembla més curt”\nOrientació sobre formes jurídiques: A l’hora de crear una empresa existeixen diverses opcions com a empresari individual, professional, societat limitada, cooperativa,… T’ajudem a triar quina s’adapta millor a les teves necessitats d’emprenedoria. T’ajudem a decidir el millor per a la teva start-up.\nAccés a ajudes i recursos: Tots els inicis són complicats i més ara; per a un emprenedor també. T’assessorem a l’hora de preparar la documentació per demanar el finançament a les entitats financeres, capitalitzacions, ajuts i subvencions que més convinguin a la teva start-up.\n“… l’Imma ens va ajudar a presentar el nostre projecte de forma ordenada i coherent. Va ser una gran ajuda en la recerca de finançament.”\nXavi Muñoz (CEO de Mobel Dis Anoia,S.L.)\nContacte amb Bussines Angels: Et presentem a Business Angels perquè els puguis explicar el teu nou projecte o ampliació de negoci i així ells poden invertir temporalment al mateix temps que guanyen un rèdit amb la teva start-up.\nInformació sobre fiscalitat i gestió bàsica de l’empresa: Avui en dia hi ha molts tràmits legals, burocràtics i administratius… t’explicarem pas a pas com fer-los i el més importat: t’ajudarem a escollir l’opció que més convingui a teu start-up, buscant el major estalvi fiscal.


El Consell Sectorial de les Dones de Gandia rebutja la violació grupal d’una menor – Igualtat Gandia\nEl Consell Sectorial de les Dones de Gandia rebutja la violació grupal d’una menor\nEl Consell Sectorial de les Dones de Gandia, que es va celebrar ahir a la vesprada de manera telemàtica, va mostrar el seu rebuig unànime a la violació grupal d’una menor el passat cap de setmana, després que la jutgessa de guàrdia decretara presó sense fiança per als tres delinqüents per un presumpte delicte d’abús sexual. A proposta de l’alcaldessa de Gandia, Diana Morant, que va presidir la reunió, es va guardar un minut de silenci per totes les víctimes de la violència de gènere i es va acordar condemnar en nom de Gandia aquesta violació.\nEl Consell de les Dones va comptar amb la participació de Juana Navarro, regidora d’Igualtat, Diversitat i Polítiques Inclusives; i està integrat per representants polítics dels diferents grups municipals del Consistori, Associacions de Dones, ONGs, a més de personal del departament d’Igualtat.\nDiana Morant es va dirigir a les assistents destacant la labor en favor de la igualtat que es realitza des de del Consistori i va animar a les participants a continuar treballant i lluitant pels drets de les dones en tots els àmbits. “Hem de ser capaços d’aconseguir que qualsevol dona sàpia que no està sola i que a la ciutat existeixen mecanismes i persones disposades a ajudar-les en qualsevol situació. El masclisme i la violència contra les dones és una xacra que hem de combatre de manera unitària des de tots els àmbits de la societat”.\nNou assassinat masclista\nPrecisament, aquest mateix matí a les 12 hores, s’ha guardat un minut de silenci a la porta del consistori per a condemnar un nou assassinat de violència de gènere a Mallorca. Es tracta d’una dona de 37 anys assassinada presumptament per la seua exparella. Amb aquesta nova confirmació el nombre de dones assassinades per violència de gènere ascendeix a 37 des de principi d’any.\nDurant la celebració del Consell de les Dones, la regidora Juana Navarro va presentar i va informar de la programació prevista per al Dia Internacional contra la Violència de Gènere que se celebrarà el pròxim 25 de novembre i que serà presentat en breu.\nA més, l’edil va abordar els projectes previstos que per part de l’àrea d’Igualtat s’estan duent a terme en diversos blocs. D’una banda aquells que estan dirigits a millorar la vida de les dones maltractades acompanyant-les en la seua lluita per millorar la seua qualitat de vida i reincorporar-se a la societat i d’altra banda, les iniciatives dirigides a tota la població destinades a promoure la igualtat entre homes i dones mitjançant tallers dirigits a tots els grups d’edat a més de posar en marxa iniciatives destinades a evitar l’exclusió social.


És una persona amb una llarga trajectòria professional dins l’àmbit administratiu i comptable. Després de llicenciar-se, va treballar en diverses empreses com a comptable, fet que li va aportar una visió global del món de l’empresa.\nL’any 2000 es va incorporar al despatx en el departament de comptabilitat, confeccionant i revisant comptabilitats de clients. Després d’un parèntesi professional que va aprofitar per centrar-se a la vida familiar, el 2014 va tornar al despatx, aquesta vegada per aportar els seus coneixements en el camp de l’auditoria de comptes.\nDiplomatura en Ciències Empresarials a l’Escola Universitària d’Estudis Empresarials de Sabadell\nDiversos cursos de formació continuada al Col·legi d’Economistes i Cambra de Comerç\nEs tracta d’una persona molt familiar, cordial i sempre disposada a ajudar els altres. Té una gran afició per les manualitats, i en especial per la confecció de vitralls. Li agrada relaxar-se tenint cura del jardí, llegint una novel·la o veient una bona pel·lícula.\nContacteu amb la Sònia:


AL DIA PONENT: 25/02/2019\nLleida es prepara per una vaga general de 24 hores pel proper dia 8 de març. La Coordinadora 8M ha preparat un seguit d’actes, la majoria d’ells no mixtes, per tal que les dones puguin fer sentir la seva veu.\nLa universitat de Lleida ha acollit aquest cap de setmana la primera jornada matemàtica per alumnes i professors de batxillerat. Hi ha participat un centenar de joves i docents. L’objectiu és fer més atractiva aquesta assignatura.\nLleida Llista i Vila-sana se centren ja en la Lliga i en la competició europea ells. Tots dos equips han arribat a les semifinals de la Copa del Rei aquest cap de setmana.\nLa festa del Brut i la Bruta de Torà dona inici a les diferents festes de Carnaval. Milers de persones hi han participat en una edició que celebra el 1er quart de segle del seu primer gegant.\nSense resposta per “AL DIA PONENT: 25/02/2019”


El jutge del Tribunal Suprem Pablo Llanera ha fet aquest dimarts el primer pas per decidir si es queda les causes que s’instrueix a l’Audiència Nacional contra els membres del govern de Carles Puigdemont i els presidents de l’ANC i Òmnium Cultural –acusats de rebel·lió i sedició- i les acumula a la que ja tramita contra la presidenta del Parlament, Carme Forcadell, i els membres sobiranistes de la Mesa. En una interlocutòria que ha fet pública aquest dimarts, Llanera demana a la jutgessa de l’Audiència Nacional Carmen Lamela que li remeti en cinc dies un informe sobre “els aspectes fàctics, processals i investigatius dels dos procediments”. Segons la interlocutòria, vol aquest informe abans de resoldre sobre la competència del Tribunal Suprem per investigar el cas. Amb tot, ja reclama a Lamela que emplaci les parts personades perquè en el mateix termini “informin directament” el Suprem sobre l’acumulació de procediments.\nA la seva interlocutòria –d’una sola pàgina- Llanera recorda que el Tribunal Suprem investiga ja la presidenta del Parlament, Carme Forcadell, i altres membres de la Mesa fruit d’una denúncia de la Fiscalia- i que l’Audiència Nacional té oberts procediments contra el Govern i els presidents de l’ANC i Òmnium “per la seva participació als mateixos fets”.\nPer aquest motiu, “amb caràcter previ a qualsevol resolució sobre la competència” de la seva sala per quedar-se les causes i investigar-les juntament a la de la Mesa del Parlament, demana a Lamela que “en el termini de cinc dies” informi “sobre els antecedents fàctics, processals i investigatius d’ambdós procediments que s’entenguin rellevants” per tal “d’avaluar la pertinença o acumulació de tots ells”.\nA la mateixa interlocutòria, també reclama a Lamela que “emplaci les parts personades als processos intruïts” a l’Audiència Nacional perquè “en el mateix període informin directament” la seva sala “sobre l’eventual acumulació dels processos”.\nLa interlocutòria del Tribunal Suprem arriba un dia després que la jutgessa de l’Audiència Nacional rebutgés els recursos de les defenses dels consellers Comín i Serret contra la seva ordre de detenció internacional.\nAl seu escrit de rebuig, i en relació amb la possible falta de competència de l'Audiència Nacional, Lamela desviava qualsevol objecció i emplaçava les defenses a presentar un recurs contra la seva interlocutòria de 31 d'octubre, en què es declarava competent per instruir la querella de la fiscalia. La magistrada també rebutjava la suposada vulneració per falta de motivació de la seva interlocutòria."


Flesh Art Fair - Agenda Cultural Arts Mallorca\nÉs una nova iniciativa posada en marxa el juliol del 2012 per Mind the Art (http://www.mindtheart.es) i l’associació Art Sostenible (http://www.artesostenible.org) per promoure artistes visuals independents, tant nacionals com estrangers. Es tracta d’una fira d’art en què els artistes que hi participen exposen la seva obra a les habitacions d’un hotel, en les quals també poden allotjar-se mentre dura l’esdeveniment i fins i tot compartir.\nEls beneficis de les vendes són íntegrament per a l’artista, que només ha de pagar el lloguer de l’habitació. Encara que també pot sortir-li gratis participant en un programa de mecenatge dissenyat a posta. La primera edició se celebra a l’Hotel Palau Sa Font de Palma, un edifici històric del segle XVI que ha reservat vint de les seves habitacions per acollir aquest esdeveniment pioner a Mallorca.\nCercador de festivals a Mallorca\nTipus de festival\n-- Triau -- Festival Premi Cita anual


El Temporada Alta aposta per la música catalana amb Manel\nEls components barcelonins de Manel, considerat el grup del moment, han fet aquest diumenge una parada al festival de tardor de Catalunya, el Temporada Alta, per presentar-hi les cançons del seu primer àlbum, "Els millors professors europeus". Sota la inspiració del que és quotidià, i amb influències d'artistes com ara Jaume Sisa, Pau Riba, Bob Dylan, Beirut o Herman Düne, els Manel ofereixen un treball lleuger i alegre a ritme d'una àmplia varietat d'instruments, des d'una secció de vents com un quartet de cordes, passant per "ukuleles", bases electròniques, banjos i xiulets.\n04/10/2009 - 22.48 Actualitzat 04/10/2009 - 23.53\nEls Manel actuen aquest diumenge al vespre al festival Temporada Alta.\nA més del ritme dels Manel, la programació del festival també ha permès veure "La festa", del dramaturg Jordi Prat i Coll, i ha acollit l'última representació de "Macbeth", de la companyia Cheek by Jowl.\nEn una entrevista a l'informatiu "Catalunya matí" de Catalunya Ràdio, el director del Festival Temporada Alta de Girona i Salt, Salvador Sunyer, ha assegurat que la crisi econòmica no els està afectant i ha afegit que en aquesta edició s'han venut gairebé un 30% més d'entrades que en la darrera. El festival omple els mesos de tardor, fins a mitjans de desembre, amb desenes de propostes de teatre, música, dansa, circ i altres espectacles.


Curs Cecot Formació: WEBINAR ONLINE: CLAUS LEGALS DEL SALARI EN ESPÈCIE, amb Antonio Benavides\nWEBINAR ONLINE: CLAUS LEGALS DEL SALARI EN ESPÈCIE, amb Antonio Benavides\nDATA INICI: 01/12/2021 CALENDARI CURS\nLes modalitats retributives flexibles amb la incorporació de remuneracions en espècie s'han incentivat en els últims anys per les característiques de cotització i tributació que impliquen per a empresa i persona treballadora. L'objectiu del curs és:\n- Analitzar els efectes i aplicació pràctica d'aquestes remuneracions, amb especial referència als supòsits més habituals de vals o targetes menjar, vehicles, assegurances, productes empresa, etc.\nEs realitzaran preguntes en directe al ponent a través del xat.\nDirectius/ves d’empreses, responsables i tècnics/ques de personal i de Recursos Humans, titulars i empleats de despatxos professionals, gestories, autònoms/es i en general, totes aquelles persones que desitgin conèixer i aprofundir els seus coneixements en aquesta matèria.\n1. Salari dinerari versus salari en espècie. Efectes i limitacions.\n2. Valoració remuneracions en espècie a l'efecte de la cotització a la Seguretat Social.\n3. Valoració remuneracions en espècie a efectes tributació IRPF.\n4. Interpretacions administratives sobre fórmules de retribució flexible.


Taller sobre xarxes socials amb els joves del CRAE Salt de la Fundació Resilis – El bloc de Plataforma Educativa\nTaller sobre xarxes socials amb els joves del CRAE Salt de la Fundació Resilis\nEl passat dimecres dia 22 de maig de 2013 10 joves del CRAE Salt de la Fundació Resilis varen participar en una taula – col·loqui sobre l’ús i la presencia a les xarxes socials a la comissaria dels Mossos d’Esquadra de Salt.\nLa trobada, realitzada des de l’oficina de relacions amb la comunitat, volia posar de relleu les problemàtiques que sorgeixen amb les informacions i perfils que s’exposen a pàgines com Facebook.\nEs van posar exemples de perfils d’usuaris de xarxes socials falsos que algunes persones utilitzen per tal d’aconseguir beneficis personals, en ocasions a més cometent delictes. A través de casos reals es van poder tractar aquestes situacions i donar-les a conèixer per tal que tothom sàpiga i pugui presndre les mesures pertinents per protegir-se i ser present a les xarxes socials amb una major seguretat.\nVa ser una activitat amb molta participació per part dels joves del CRAE Salt, qeu van poder preguntar tots els dubtes que tenien als especialistes en xarxes socials dels Mossos d’Esquadra. Aquesta taula – col·loqui els va servir per reflexionar i adonar-se que sempre s’ha d’estar atent a les repercussions a les que ens exposem quan compartim continguts a les xarxes socials. La xerrada també va permetre reflexionar sobre com ens hem de comportar a les xarxes socials, destacant que, com a la vida real, cal fer-ho sempre amb respecte.\nDes de la direcció del centre, així com des de l’equip educatiu, es va fer una valoració molt positiva d’aquesta activitat, que es suma a la que van fer a finals de febrer sobre els riscos del consum de tòxics.\nTagged with adolescència, internet, joves, mossos d'esquadra, salt, xarxes socials.\nBy plataformaeducativa\t– 29 juliol 2013\n« ACSOI i la Fundació Astres presenten projectes a la Targeta Catalunya Solidària de CatalunyaCaixa Plataforma Educativa als Premis Blogs Catalunya 2013! »


Els Brivalls de Cornudella protagonitzen el calendari 2013 de Carrutxa (Montse Solà – Carrutxa) – Des de les Aubagues\nPàgina d'inici › Brivalls › Els Brivalls de Cornudella protagonitzen el calendari 2013 de Carrutxa (Montse Solà – Carrutxa)\nEls Brivalls de Cornudella protagonitzen el calendari 2013 de Carrutxa (Montse Solà – Carrutxa)\nBy Carles X. Cabós on 19/12/2012 • ( 0 )\nPresentació a Cornudella, el proper 23 de desembre, a la 1 del migdia (sala d’actes de l’ajuntament)\nAmb el títol Deu anys de fotografies de castells al Priorat, Carrutxa ha impulsat un calendari per al 2013 amb imatges de l’única colla castellera que ha existit a la comarca: els Brivalls de Cornudella. Creada l’any 1976, es va mantenir en actiu fins a mitjan 1985. Els Brivalls van assolir l’1 de novembre de 1982 el seu sostre casteller, el 3 de 7, i al llarg de la seva existència van mantenir la implicació constant de fins a una seixantena de persones.\nAquest calendari mostra algunes fotografies de l’exposició Brivalls de Cornudella: una dècada de castells al Priorat, presentada a la població durant els actes d’homenatge a la colla i que principalment provenen del Fons Brivalls dipositat a l’Arxiu Municipal de Cornudella. Aquestes imatges es complementen amb d’altres aplegades per Carrutxa, ja que cal pensar que durant prop de deu anys, les construccions dels Brivalls de Cornudella van quedar fixades en moltes imatges domèstiques o en les que la colla va encarregar a professionals vinculats al poble, com ara Wifred Casas, que tenia un establiment de fotografia a Reus.\nEnguany, malgrat l’esforç econòmic que suposa per l’entitat editar-lo, aquesta continua sent una aposta de Carrutxa pel treball al territori i en xarxa amb les iniciatives locals. El calendari 2013 compta amb la col·laboració dels Amics dels Brivalls, col·lectiu de la població de Cornudella que promou els actes d’homenatge de la colla durant aquest 2012-2013, i amb el suport de l’Ajuntament de Cornudella i del Departament de Cultura de la Generalitat de Catalunya.\nL’acte de presentació pública es farà el proper 23 de desembre a la 1 del migdia, a la sala d’actes de l’Ajuntament de Cornudella. El calendari es pot adquirir al preu de 6 € a l’Estanc de Cornudella de Montsant, a la llibreria Gaudí de Reus o a la seu de l’entitat (correu@carrutxa.cat).\nFont de la notícia: Montserrat Solà. Publicat a CornudellaBlog: 19/12/2012\n‹ Cal Neulat, adéu a una botiga històrica\nCarrer de la Miranda o carrer de les flors (1925, aprox.) ›\nEtiquetes: Brivalls, castells, Cornudella de Montsant, Montserrat Solà, Priorat


Vodafone, Ono i Orange pugen les seves tarifes | Consumer\nVodafone, Ono i Orange pugen les seves tarifes\nLa primera ho farà el 14 d'abril i les altres dues a partir de maig\nOno pujarà al maig un 5,9% el preu per minut de les trucades a mòbils de les companyies Movistar, Vodafone i Orange, segons FACUA-Consumidors en Acció, que ha precisat que Ono es converteix així en la tercera operadora que incrementarà tarifes aquest any, després dels anuncis de Vodafone, que ho farà el 14 d’abril, i Yoigo, el 7 de maig.\nLes trucades realitzades als tres principals operadors de telefonia mòbil a Espanya passaran a costar amb Ono 18 cèntims més IVA (20,88) per minut, enfront de l’actual tarifa de 17 cèntims (19,72 inclosos impostos). “L’operador de cable tindrà així un preu per minut fins a un 80% més car que el de Telefónica, que cobra 15,5 cèntims (17,98 amb l’IVA) en horari normal i 10 cèntims (11,6 amb impostos) en el reduït”, detalla FACUA.\nPer la seva banda, Vodafone augmentarà el preu per minut dels seus plans “60×1” un 5% per als usuaris amb contractes de pospago i un 9% pels de prepagament. Així, en pospago la tarifa passarà dels 19 cèntims més IVA (22,04) actuals a 19,9 (23,08 inclosos impostos). En prepagament, passarà de 35 cèntims més IVA (40,6) a 38 cèntims (44,08 IVA inclòs).\nA més, Vodafone modificarà preus en els seus plans de pospago “Matí i tarda” “”. Les trucades a altres Vodafone i fixos passaran de sis a cinc cèntims per minut (6,96 i 5,8 IVA inclòs), baixant un 17%, però la majoria de les trucades pujaran un 25%. “És el que incrementarà el preu per minut de les trucades a mòbils d’altres companyies, que passaran de 12 a 15 cèntims (13,92 i 17,4 IVA inclòs)”, subratlla l’organització de consumidors.\nQuant a Yoigo, pujarà un 25% el preu per l’establiment de cada comunicació en la tarifa denominada “La del”0 , que passarà de 12 a 15 cèntims (de 13,92 a 17,4 inclosos impostos). “El quart operador mòbil amb xarxa pròpia elimina amb això un dels principals elements competitius que ho diferenciaven de l’oferta de les tres principals companyies”, apunta FACUA.\ncèntims hará-ca llamadas-ca tarifes vodafone


Tirant #dospuntzero: Com finançar un projecte gràcies a la xarxa?\nCom finançar un projecte gràcies a la xarxa?\nConeixess el micromecenatge o crowdfunding? Aquesta tècnica ha viscut una efectiva revolució gràcies a la web #dospuntzero i s'ha convertit en una ferramenta de finançament bàsica per a portar avant molts projectes associatius, culturals, musicals, literaris.. A la XXII Universitat del Tirant tindrem la sort de comptar amb Jonàs Sala, un dels cofundadors de Verkami, la plataforma de micromecenatge més important de l'estat qui ens presentarà les funcionalitats del seu portal i els secrets per tal d'optimitzar al màxim el seu potencial. Una oportunitat única per tal de garantir que una bona idea troba el suport necessari per fer-se realitat.\nVerkami és una plataforma fundada el 2010 a Mataró de la iniciativa privada d’un pare i dos fills: en Joan, l’Adrià i en Jonàs Sala, un biòleg, un historiador de l’art i un físic. El mot 'verkami' és un neologisme a partir de dues paraules en esperanto: Verko (creació artística o científica, obra, producció; o en la seva forma verbal verki: crear obres d’art o ciència, produir art) i Ami (estimar, agradar). 'Verkami' es podria definir com a “amic de la creació”.\nSón nombrosos els casos d'èxit de projectes valencians finançats mitjançant la plataforma Verkami. Aquesta serà la primera ocasió en que els seus responsables visitaran València per tal de donar a conèixer una plataforma amb la qual s'han finançat ja prop de 450 projectes.\nverkami, crowdfunding per a projectes creatius from verkami on Vimeo.\nEtiquetes de comentaris: #crowdfunding, #vídeos\nAnònim 19 de juliol de 2012 a les 15:42


El 60% de peticions al Síndic de Greuges han estat relacionades amb serveis socials | Canal Reus TV\nEl 60% de peticions al Síndic de Greuges han estat relacionades amb serveis socials\n19:52 - 14 abril 2014\nEl ple de l’ajuntament de Reus ha donat comptes aquest divendres de l’informe de la Sindicatura municipal de Greuges d’aquest darrer any. El Síndic de la ciutat, Pere Pagès, ha destacat que el major nombre de peticions han estat relacionades amb serveis socials. Per tot plegat, ha demanat més sensibilitat per part del consistori i s’ha compromès a potenciar la figura de l’ens per tal de donar a conèixer encara més el servei als ciutadans. Per això proposa acostar-ho als barris i al teixit associatiu de la ciutat.\nEn aquest sentit, totes les forces polítiques de la ciutat han lloat la feina feta pel Síndic de Greuges. El portaveu de la CUP, David Vidal, ha demanat que el Síndic tingui més presència a les comissions que es celebren a l’Ajuntament i que d’aquesta manera es reforcin les polítiques socials. Per la seva banda, la portaveu del PP, Alícia Alegret, s’ha compromès a revisar algunes sancions de les ordenances. Els criteris per a l’adjudicació de beques al menjador escolar també ha estat un dels temes rellevants de la sessió plenària d’avui, que precisament es desprèn d’una carta del Síndic de Greuges, que el PSC ha presentat en torn de la moció.\nLa regidora de Benestar Social, Montserrat Vilella, ha assegurat que l’informe del Síndic és alarmista i que no donarà suport a la moció i es mantindran els 2 anys d’empadronament, perquè reitera que el dret a les ajudes està garantit. La moció ha estat tombada amb els vots en contra de l’equip de govern. L’oposició ha votat en bloc a favor de la moció del PSC per tal que ningú es quedi sense ajudes i han instat al govern a responsabilitzar-se.